*PROJEKTS*

Jelgavas novada dome

**LĒMUMS**

Jelgavā

2024. gada \_\_.martā Nr.\_\_

**Par nekustamā īpašuma atsavināšanu par nosacīto cenu (Blokmāja, Jaunsvirlaukas pagasts)**

Izskatot V. V. 2023.gada 11.jūlija iesniegumu, kas reģistrēts Jelgavas novada pašvaldībā (turpmāk – Pašvaldība) 2023. gada 12. jūlijā ar Nr. JNPIP/3-16/23/225, ar ierosinājumu atsavināt Pašvaldībai piederošu zemi zem ēkām “Blokmāja”, Jaunsvirlaukas pagastā, Jelgavas novadā, atbilstoši Publiskas personas mantas atsavināšanas likuma 4. panta ceturtās daļas 3. punktam, konstatēts:

1. Nekustamais īpašums ar kadastra numuru 54560110131 “Blokmāja”, Jaunsvirlaukas pagasts, Jelgavas novads, kura sastāvā reģistrēta zemes vienība 1,422 ha platībā ar kadastra apzīmējumu 54560110131, reģistrēts Jaunsvirlaukas pagasta zemesgrāmatas nodalījumā Nr. 100000779496 uz Pašvaldības vārda.
2. Uz zemes vienības ar kadastra apzīmējumu 54560110131 atrodas V. V. piederošs būvju īpašums ar kadastra numuru 54565110003 “Blokmāja”, Jaunsvirlaukas pagasts, Jelgavas novads, reģistrēts Jaunsvirlaukas pagasta zemesgrāmatas nodalījumā Nr. 100000634685.
3. Starp Pašvaldību un V. V. ir noslēgts Apbūvētas zemes nomas līgums (reģ. Nr. JAU/6-7/23/21), par zemes vienības ar kadastra apzīmējumu 54560110131 nomu.
4. Saskaņā ar Publiskas personas mantas atsavināšanas likuma 4. panta ceturtās daļas 3. punktu publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks, ja viņš vēlas nopirkt zemesgabalu, uz kura atrodas ēka (būve).
5. Saskaņā ar Publiskas personas mantas atsavināšanas likuma 44. panta ceturto daļu publiskai personai piederošu zemesgabalu, uz kura atrodas citai personai piederošas ēkas (būves), var pārdot tikai zemesgrāmatā ierakstītas ēkas (būves) īpašniekam.
6. Iesniegtais atsavināšanas ierosinājums ir noformēts atbilstoši Ministru Kabineta 2011. gada 1. februāra noteikumos Nr.109 “Kārtība, kādā atsavināma publiskas personas manta” noteiktajām prasībām; nepastāv minēto noteikumu 8. un 9.punktā noteiktie atsavināšanas apturēšanas nosacījumi, t.i., ierosinātajam nav nekustamā īpašuma nodokļa un nomas maksas parādi.
7. ar Jelgavas novada domes 2023. gada 28. decembra lēmumu Nr.28 (pielikums protokolam Nr.28/2023) “Par nekustamā īpašuma nodošanu atsavināšanai par nosacīto cenu (Blokmāja, Jaunsvirlaukas pag.)” nolemts nekustamo īpašumu nodot atsavināšanai V. V. par nosacīto cenu.
8. Saskaņā ar Pašvaldības mantas novērtēšanas, aprites un atsavināšanas komisijas 2024. gada 13. februāra lēmumu (sēdes protokols Nr. 3), ņemot vērā sertificēta nekustamā īpašuma vērtētāja veikto novērtējumu, nekustamajam īpašumam noteikta nosacītā cena 5700 EUR (pieci tūkstoši septiņi simti *euro*).

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 3. punktu, 5. panta pirmo un piekto daļu, 37. panta pirmās daļas 4. punktu, 44. panta ceturto un piekto daļu, Ministru kabineta 2011. gada 1. februāra noteikumu Nr.109 “Kārtība, kādā atsavināma publiskas personas manta” 11.5. apakšpunktu, Jelgavas novada domes 2023. gada. 28. decembra lēmumu Nr. 28 (pielikums protokolam Nr. 28/2023) “Par nekustamā īpašuma nodošanu atsavināšanai par nosacīto cenu (Blokmāja, Jaunsvirlaukas pag.)”, Pašvaldības mantas novērtēšanas, aprites un atsavināšanas komisijas 2024. gada 13. februāra lēmumu (protokols Nr. 3), Jelgavas novada dome **nolemj**:

1. Apstiprināt nekustamā īpašuma “Blokmāja”, Jaunsvirlaukas pagastā, Jelgavas novadā, kadastra numurs 54560110131, kura sastāvā reģistrēta zemes vienība 1,422 ha platībā ar kadastra apzīmējumu 54560110131, nosacīto cenu 5700 EUR (pieci tūkstoši septiņi simti *euro*).
2. NosūtītV. V. piedāvājumu izmantot pirmpirkuma tiesības uz nekustamo īpašumu “Blokmāja” ar kadastra numuru 54560110131 par apstiprināto nosacīto cenu.
3. Pēc V. V. piekrišanas saņemšanas par pirmpirkuma tiesību izmantošanu, uzdot domes priekšsēdētājam slēgt pirkuma līgumu, paredzot, ka pilna samaksa veicama normatīvajos aktos noteiktā kārtībā.
4. Pārdodot īpašumu uz nomaksu, piešķirt personai tiesības nostiprināt iegūto īpašumu zemesgrāmatā uz sava vārda, ja vienlaikus zemesgrāmatā tiek nostiprināta ķīlas tiesība par labu atsavinātājam līdz pilnas pirkuma summas samaksai.

Domes priekšsēdētājs M.Lasmanis

Jolita Gronska, 27824368